******

**P R O J E K T V E N D I M**

Nr. \_\_\_\_\_\_, datë \_\_\_\_\_\_\_\_2023

**PËR**

**DISA NDRYSHIME NË VENDIMIN NR. 417, DATË 25.06.2014, TË KËSHILLIT TË MINISTRAVE “PËR MIRATIMIN E TARIFAVE TË LEJEVE TË MJEDISIT”**

Në mbështetje të nenit 100 të Kushtetutës dhe në zbatim të pikës 4, të nenit 25, të ligjit nr. 10448, datë 14.07.2011 “Për lejet e mjedisit”, i ndryshuar, me propozimin e ministrit të Turizmit dhe Mjedisit, Këshilli i Ministrave

**V E N D O S I:**

Në vendimin nr. 417, datë 25.06.2014, të Këshillit të Ministrave “Për miratimin e tarifave të lejeve të mjedisit”, bëhen ndryshimet si më poshtë:

1. Në gërmat “a” dhe “c”, të pikës 1, togfjalëshi “tipave A, B ose C” zëvendësohet me togfjalëshin “tipit A dhe B”.
2. Gërma “c”, e pikës 3, shfuqizohet.
3. Pika 5, shfuqizohet.
4. Pika 6, ndryshohet si më poshtë vijon:

“*Tarifa vjetore paguhet brenda 3-mujorit të parë të vitit pasardhës, duke e identifikuar nëpërmjet PN-së përkatëse. Një kopje e mandat pagesës dorëzohet pranë Agjencisë Rajonale të Mjedisit ku ndodhet instalimi*”.

1. Në pikën 7, fjalët “*të Ministrisë së Mjedisit*” zëvendësohen me fjalët “*të Agjencisë Kombëtare të Mjedisit*”.
2. Pika 9, ndryshohet si më poshtë:

“*9. Ngarkohen Ministria përgjegjëse e Mjedisit, Agjencia Kombëtare e Mjedisit, Agjencitë Rajonale të Mjedisit dhe Qendra Kombëtare e Biznesit për zbatimin e këtij vendimi.”*

Ky vendim hyn në fuqi pas botimit në Fletoren Zyrtare.

#### K R Y E M I N I S T R I

**EDI RAMA**